Maia Sandu propune alegeri prezidențiale însoţite de un referendum pe tema aderării la UE a Republicii Moldova, informează Rador Radio România.
Președintele Republicii Moldova, Maia Sandu, propune organizarea în aceeași zi cu alegerile prezidențiale din noiembrie a unui referendum pe tema aderării europene a Moldovei.
Aceasta a declarat, ieri, într-o emisiune la DIGI 24, că scopul ar fi atragerea unui număr cât mai mare de alegători și de a da posibilitatea tuturor cetățenilor cu drept de vot, atât din țară, cât și din diaspora, să își exprime opțiunea în acest sens.